Meges (mytológia)

Meges alebo Megés (Meges/iný prepis Megés) je v gréckej mytológii syn Fylea z Élidy a jeho manželky Eustyochy.Hyginus, Fabulae 97. 

Jeho otec Fyleus sa po odchode z Élidy usadil na ostrove Dúlichiu, kde Meges vyrastal.Strabón, Geographica 10,2,19. Ako mnoho iných achájskych mladíkov aj on sa uchádzal o ruku krásnej Heleny,Apollodoros, Bibliotheca, 3,10,8. ktorá si nakoniec za svojho manžela vybrala spartského kráľa Menelaa. Po únose Heleny trójskym princom Paridom sa zúčastnil na trójskej vojne s vojskom, ktoré priviezol na štyridsiatich lodiach.Homér, Iliada, 2,625-630.  

Meges sa potom v boji vyznamenal ako statočný bojovník. O život pripravil mnoho trójskych bojovníkov, medzi ktorými boli, syn radcu trójskeho kráľa Priama, Pédaios,Homér, Iliada, 5,69-75. Kroismos,Homér, Iliada, 15,520-523. AmfiklosHomér, Iliada, 16,312-313. a iní. V pätnástom speve Homérovej Iliady ho po útoku trójskeho hrdinu Dolopa pred istou smrťou zachránilo pevné brnenie, ktoré mu kedysi daroval vládca Efyry Eufétes.Homér, Iliada, 15,525-534.  Na konci vojny bol jeden z mužov, ktorým sa podarilo v trójskom koni dostať za hradby Tróje a po desiatich rokoch vojny ju dobyť.Quintus, Posthomerica 12,337-342. 

V antickom diele Dictys Cretensis (Kréťan Diktis), Meges umiera v trójskej vojne.Lucius Septimius, Dictys Cretensis, Posthomerica, 3,10. Podľa antického autora Apollodora z Atén zomrel počas návratu z Tróje, keď stroskotal pri eubójskom myse Kaféreus.Apollodoros, Epitome, E,6,15a.

 Referencie a bibliografia 

Kategória:Postavy gréckej mytológie
Kategória:Trójska vojna